کراچی ایکسپریس ٹرین میں آتشزدگی 2023ء

27 اپریل 2023ء کو صبح سویرے کراچی ایکسپریس ٹرین کی ایک بوگی میں آگ لگ گئی جس کے نتیجے میں چار بچوں اور ایک خاتون سمیت کم از کم سات افراد جاں بحق ہوگئے۔ واقعہ  اس وقت پیش آیا جب ریل گاڑی  سندھ کے ضلع خیرپور میں ٹنڈو مستی خان کے قریب پہنچی اور اچانک آگ بھڑک اٹھی ۔ ریل گاڑی کراچی سے لاہور جا رہی تھی۔ ابھی تک یہ معلوم نہیں ہوسکا کہ آگ کس وجہ سے لگی۔

پس منظر 
ریل گاڑی کے روہڑی جنکشن ریلوے  اسٹیشن پر پہنچنے سے پہلے ہی ریلوے حکام نے اطلاع دی کہ آگ بزنس کلاس کے ڈبے میں لگی ۔ ریل گاڑی  کے ڈرائیور نے  ریل گاڑی کو  روک دیا اور مسافروں کو نیچے اتارنا شروع کر دیا۔ ریسکیو 1122  نے آگ بجھا ئی ا ور جب ریسکیو مشن ختم ہو گیاتو  متاثرہ کیبن کو  دوسرے ڈبوں سے الگ کرنے  کے بعد متاثرہ ٹرین خیرپور کے راستے  پر منزل کی طرف بھیج دیا گیا۔ حکام کے مطابق آگ سے بچنے کے لیے ٹرین سے چھلانگ لگانے کی کوشش کے دوران ایک خاتون مبینہ طور پر ہلاک ہو گئی۔ 

وفاقی وزیر ریلوے اور ہوابازی خواجہ سعد رفیق نے واقعہ کی تحقیقات کا حکم دے دیا۔ آگ لگنے کی وجہ اور کسی ممکنہ حکومتی غفلت کا پتہ لگانے کے لیے تحقیقاتی ٹیم خیرپور پہنچ گئی۔

رد عمل 
نگراں وزیراعلیٰ پنجاب محسن نقوی نے جانی نقصان پر دکھ کا اظہار کیا ہے۔ انہوں نے کمشنر اور آر پی او فیصل آباد سے رپورٹ طلب کرتے ہوئے غفلت برتنے کے ذمہ دار ڈرائیور کے خلاف قانونی کارروائی کرنے کی ہدایت کی۔ وزیراعلیٰ نے حادثے میں زخمی ہونے والوں کو بہترین طبی سہولیات فراہم کرنے کی بھی ہدایت کی۔ 

قومی اسمبلی کے اجلاس کے دوران واقعے کے بارے میں بات کرتے ہوئے وزیر ریلوے خواجہ سعد رفیق نے تجویز پیش کی کہ اس میں تخریب کاری ملوث ہوسکتی ہے۔  وزیر نے اس واقعے کی جامع تحقیقات کا وعدہ کیا، جس سے پتہ چلے گا کہ خاتون کو کیوں چھلانگ لگانی پڑی اور زنجیر کھینچنے پر ٹرین کو رکنے میں کتنا وقت لگا۔ وزیر نے مزید سانحات کو روکنے کے لیے ریل کی حفاظت اور حفاظتی اقدامات کو بڑھانے کے لیے صوبائی فنڈنگ کی ضرورت پر زور دیا۔

مزید دیکھیں 

 نقل و حمل کی آگ کی فہرست

حوالہ جات 

ضلع خیرپور
پاکستان میں آتشزدگیاں
سندھ میں آفات
پاکستان ریلوے سے متعلق حادثات اور واقعات
پاکستان میں 2023ء کی آفات
پاکستان ریلویز
اپریل 2023ء
حالیہ واقعات